નવી દિલ્હી, 17 ઓગસ્ટ : દેશભરમાં નરેન્દ્ર મોદીના નામનો ડંકો વાગી રહ્યો છે. આ ડંકાની ગૂંજ એટલી જોરદાર છે કે વિદેશોમાં પણ સંભભાઇ રહી છે. હવે લંડનથી લઇને ઓસ્ટ્રેલિયા સુઘી લોકો નરેન્દ્ર મોદીને પોતાને ત્યાં વ્યાખ્યાન આપવા માટે બોલાવી રહ્યા છે. પણ સારા ભાષણ આપો અથવા તો સારા વક્તા હોવ એટલે તમે દેશનું સૂકાન પણ સારી રીતે સંભાળી શકો એવું નથી. આ બાબત પ્રવાસી ભારતીયો દ્વારા કરાવવામાં આવેલા એક સર્વેમાં સાબિત થાય છે. તાજેતરમાં કરવામાં આવેલા એક એનઆરઆઇ સર્વેક્ષણના પરિણામોને આધારે દાવો કરવામાં આવ્યો છે કે ભારતના આગામી વડાપ્રધાન તરીકે માત્ર નરેન્દ્ર મોદી નહીં પણ જયલલિતા પણ યોગ્ય ઉમેદવાર છે. જ્યારે રાહુલ બાબા એનઆરઆઇના ટેસ્ટમાં નાપાસ થયા છે.